open-index/open-wikipedia-markdown huggingface dataset:
Dick Advocaat

**Dirk Nicolaas "Dick" Advocaat**, nado na Haia o 27 de setembro de 1947, é un exfutbolista e adestrador neerlandés. Máis recentemente foi o seleccionador da selección nacional de fútbol de Curaçao.

Advocaat tivo éxito tanto como futbolista coma como adestrador. Adestrou varios clubs nos Países Baixos e no estranxeiro (incluíndo o club ruso Zenit San Petersburgo, co que gañou a final da Copa da UEFA de 2008), así como as seleccións nacionais de varios países, entre eles Corea do Sur e Rusia. O seu alcume é "O Pequeno Xeneral", en referencia ao seu mentor Rinus Michels.

## Palmarés 
;SVV
* Eerste Divisie: 1989–90

;PSV
* Eredivisie: 1996–97
* Copa dos Países Baixos: 1995–96
* Supercopa dos Países Baixos: 1996, 1997, 2012

;Rangers
* Scottish Premier League: 1998–99, 1999-00
* Copa de Escocia: 1998–99, 1999-00
* Copa da Liga: 1998–99

## Véxase tamén 
### Ligazóns externas 
* Datos do xogador en nasljerseys.com 
* Datos do adestrador en soccerbase.com
Journey to the Center of the Earth (miniserie de 1999)

***Journey to the Center of the Earth*** é unha miniserie estadounidense dirixida por George Miller que foi estreada en dous episodios emitidos a través da USA Network. Foi producida por Hallmark Entertainmente está baseada na novela de Jules Verne *Viaxe ao centro da Terra*. Está protagonizada por Treat Williams, Jeremy London e Bryan Brown.

## Sinopse 
Aventuras do xeólogo Theodore Lytton e o seu sobriño Jonas, contratados por unha fermosa e rica muller chamada Alicia Hastings que desexa atopar ó seu marido Casper, desaparecido misteriosamente mentres realizaba unha perigosa expedición en busca de ouro en Nova Zelandia. Tras numerosas dificultades chegan a unha fermosa praia subterránea que resulta ser o centro da Terra.

## Reception 
*Journey to the Center of the Earth* recibiu críticas maioritariamente negativas. David Kronke, escritor no *Los Angeles Daily News*, cualificou á miniserie como "realmente cursi" e ·"fláccida". O *Seattle Post-Intelligencer* opinou que o traballo en efectos "[non podía] superar a barreira do diálogo pesado e actuación sinxelamente eslamiada."

## Notas 
## Véxase tamén 
### Ligazóns externas 
* Ficha na IMDb
Aires d’a Miña Terra

***Aires d’a Miña Terra*** pode referirse a:

****Aires d’a miña terra***, poemario de Manuel Curros Enríquez publicado en 1880. 
****Aires d’a Miña Terra***, periódico editado na Habana en 1892.
****Aires d’a Miña Terra***, periódico editado en Buenos Aires entre 1908 e 1909.

## Véxase tamén
### Outros artigos
*''Airiños d'a Miña Terra'', coral de Ferrol.
Asplenium

***Asplenium*** L. é un xénero con arredor de 700 especies de fentos, comunmente tratados como único xénero da familia das Aspleniaceae, aínda que algunhas especies son ocasionalmente segregadas nos seus propios xéneros. En Galiza atopamos diferentes especies silvestres coma o fento das boticas, o fento mariño, a cerviña (*Asplenium scolopendrium* subsp. *scolopendrium*), o fento negro (*Asplenium adiantum – nigrum*) ou a douradiña.
## Descrición 
Teñen rizoma curto, vertical, oblicuo ou raramente rastreiro, con páleas de oblongo-triangulares a linear-lanceoladas, algunhas veces filiformes. Frondes fasciculadas; pecíolo negrexado, castaño escuro ou verdoso; lámina palmada, subromboidal, linear, bifurcada ou 1-4 pinnada, con nervadura aberta. Soros de elípticos a lineares; indusio lateral, semellante aos soros en forma e dimensión, abríndose xeralmente cara ao lado do nervio medio. Esporas monoletas, de elipsoidais a esferoidais, con perisporio de verrugoso a equinulado-reticulado.

## Usos 
Poucas especies destes fentos teñen importancia económica no mercado da horticultura. O *Asplenium nidus* e varias semellantes da mesma especie, comercialízanse activamente coma ornamentais. O fento australiano *Asplenium bulbiferum* está ás veces dispoñíbel en viveiros, e tamén é de interese co vencellado *Asplenium viviparum*, polos seus moitos bulbos na fronde que pode desenvolver novas plantas; tamén compartida co *Asplenium rhizophyllum*, e varias especies mexicanas, incluíndo *Asplenium palmeri*. O *Asplenium platyneuron* de América do Norte é tamén vendido en viveiros coma unha planta forte. Porén, moitos destes fentos son epipétricos ou epifíticos e difíciles de cultivar.

Algunhas clasificacións inclúen a *Asplenium* na orde Aspleniales.

As especies de *Asplenium* son alimento das larvas de varios Lepidoptera incluíndo a *Batrachedra bedelliella*, que come exclusivamente a *A. nidus*.
;Etimoloxía:
***Asplénium***: nome xenérico do grego *íasplénon* = "douradiña". Polas súas supostas virtudes para sandar o bazo.

Image:Asplenium ceterach1.jpg|*Asplenium ceterach*
Image:Illustration Asplenium trichomanes0.jpg|Fento das boticas (*Asplenium trichomanes*) (esquerda) e fento negro (*A. adiantum-nigrum*) (dereita), de Thomé, *Flora von Deutschland, Österreich und der Schweiz* 1885
Image:Asplenium ruta muraria-septentrionale nf.jpg|*Asplenium ruta muraria* (izq.) e *A. septentrionale* (der.), de Lindman, *Bilder ur Nordens Flora* 1917–1926

## Taxonomía 
### Especies principais en Galiza 
* *Asplenium adiantum-nigrum*, fento negro,
* *Asplenium auritum*, fento mariño,
* *Asplenium ceterach*, douradiña,
* *Asplenium marinum*, fento mariño,
* *Asplenium onopteris*, avenca negra,
* *Asplenium ruta-muraria*, ruda dos muros,
* *Asplenium scolopendrium*, cerviña,
* *Asplenium trichomanes*, fento das boticas.

### Listaxe xeral de especies 
## Véxase tamén 
### Ligazóns externas
Xurxo o Monxe

**Xurxo o Monxe** (*Georgius Monachus*) foi un monxe e escritor grego do que se conservan varias obras baixo o seu nome.

## Traxectoria 
O nome podería aplicarse a varias persoas, pero todos os demais son coñecidos por algún nome adicional. Consérvase un *Chronicon*, baixo este nome, que algúns pensan que se trata de Xurxo Hamartolo ou de Xurxo Moscampar. Outra obra baixo este nome denominada *Schoeia in Divisionem Rhetoricae*, podería corresponder a Xurxo Gramático; e unha obra máis baixo o nome de Gregorio o Monxe, denominada *Epitome Philosophiae*, podería corresponder a Xurxo Peripatético. Unha obra de nome Βίοι τῶν νέων Βασιλέων, *Vitae Recentium Imperatorum* asinada por Xurxo o Monxe e non foi atribuída a ningún outro autor e sería como unha segunda parte do *Chronicon*, baseada na *Chronographia* de Xurxo Sincelo, que vai do reinado de León V á morte de Romano I Lecapeno (813-948).

## Véxase tamén
Suídas

**Suídas** (*Suidas*, en grego Σουΐδας) ou a **Suda** (Σοῦδα, *Suda*) é unha grande enciclopedia bizantina sobre o mundo antigo, escrita en grego sobre o século X. Foi probabelmente escrita por varios eruditos, malia que a miúdo se considerou o nome de Suídas como o do autor, pero Suídas ou Suda é tamén unha palabra grega que quere dicir *fortín*, *guía* e por iso tanto se pode falar da Suda como de Suídas.

## Características 
A enciclopedia ten trinta mil entradas e moitos debuxos, unha parte dos cales se perderon; está ordenada alfabeticamente con algunhas irregularidades. A mesma obra menciona como fonte a *Onomatologion* de Hesiquio de Mileto, e outras fontes como os resumos de Constantino VII Porfiroxénito, a crónica de Xurxo o Monxe, as biografías de Dióxenes Laercio, e as obras de Ateneo e Filóstrato.

Non se sabe moita cousa da súa compilación. Xa o menciona Eustaquio de Tesalónica no século XII, e di que o autor foi Suídas, un compilador que tratou de recoller todo o saber da época e que viviu entre 976 e 1028. Estrabón menciona un Suídas que escribiu unha historia de Tesalia pero non podería ser o mesmo compilador pola diferenza cronolóxica.

A Suda está a medio camiño entre un dicionario e unha enciclopedia; explica a orixe e a derivación das palabras segundo os coñecementos da época. Os artigos máis valiosos son os da historia da literatura posto que dá datos de autores cuxa obra se perdeu.

Nas edicións da Suda aparece a seguinte nota: Τὸ μὲν παρὸν βιβλίον Σοῦδα, οἱ δὲ συνταξαμἐνοι τοῦτο ἄνδρες σόφοι seguida dunha lista de doce nomes.
## Véxase tamén 
### Ligazóns externas 
* *Suda* On Line . Unha edición online da edición de Ada Adler con tradución ao inglés e comentario.
Manuel Novoa Costoya

**Manuel Novoa Costoya**, nado en Santiago de Compostela o 2 de xullo de 1865 e finado en Buenos Aires, foi un xornalista e escritor galego.

## Traxectoria 
[miniatura|''[Aires d’a Miña Terra (Buenos Aires)|Aires d'a Miña Terra* 1. 10/5/1908.]]
Fillo de Domingo Novoa. Foi alumno da Real Sociedade Económica de Amigos do País de Santiago e despois pasou ao Instituto de Santiago. Comezou a súa actividade xornalística colaborando en *El Porvenir* e *El Libredón*, e foi redactor de *El Ciclón* e *El Huracán*. Emigrou a Arxentina, onde colaborou en *El Eco de Galicia*, *Correo Gallego*, *Nova Galicia*, *Correo de Galicia*, *El Heraldo Gallego* e *Correo de España* e dirixiu e redactou o *Boletín del Centro Gallego de Buenos Aires*. Fundou e dirixiu as revistas *Galicia Literaria*, *Galicia en América* e *Aires d’a Miña Terra*. Presidiu o Ateneo Rosalía de Castro (1904), fundou o Orfeón Gallego de Buenos Aires e foi membro correspondente da Real Academia Galega.

## Obras 
* *A volta da romería de Santa Xusta* (drama lírico). 
* *Unha boda na Ulla* (zarzuela).
* *Amor que retorna* (comedia).
* *Cousas do viño* (diálogo)
* *De ruada''.

## Véxase tamén 
### Bibliografía 
* 
* 
* 
* 
*
CB Clavijo

O **Club Baloncesto Clavijo**, tamén coñecido coma **Reina Yogur Clavijo CB** por motivos de patrocinio, é un equipo de baloncesto rioxano, que xoga na liga LEB Prata do baloncesto español e que disputa os seus encontros como local no Palacio de los Deportes de La Rioja.

## Historial 
## Véxase tamén
### Ligazóns externas 
* Páxina web oficial
Condemned 84

**Condemned 84** é unha banda skinhead Oi! británica. Segundo a súa páxina web, o grupo naceu en 1980 co nome de Criminal Tendencies, mudando o seu nome en 1983 para Condemned, e en 1984 para Condemned 84.

En 1986, na illa de Wight, un dos seus concertos rematou en disturbios. As actuacións de varias bandas Oi!, incluíndo The Business e Vicious Rumours, atraeu un elevado número de skinheads, e logo do concerto, algúns asistentes atacaron o persoal de seguridade e comerciantes que alí se encontraban, empezando todo polo excesivo prezo da cervexa, asaltando e prendéndolle lume ao establecemento que a vendía.

## Discografía 
### Álbums 
* *Battle Scarred* (Oi! Records, 1986)
* *Face the Aggression* (Grade 1 Records, 1988)
* *Live & Loud* (Link Records, 1989)
* *Storming to Power* (Rock-O-Rama, 1993)
* *Amongst the Thugs* (Step-1 Music, 1995)
* *Blood On Yer Face* (R 'n' B Records, 1999)
* ''No One Likes Us... We Don't Care* (Hit Records, 2004)
* *In From the Darkness* (Haunted Town Records, 2011)

### Sinxelos/EPs 
* *5-track Demo Tape Cassette* (autoeditado)
* *Oi! Ain't Dead EP* (RFB Records, 1986)
* *In Search of the New Breed EP* (RFB Records, 1987)
* *Euro '96 EP* (Grade 1 Records, 1995)
* "Bootboys"/"In Yer Face" - (Hammer Records, 1999)
* "Battle"/"No Way In" (Haunted Town Records, 2003)
* *The Real Oi! EP* (Haunted Town Records, 2011)

### Recompilatorios 
* *The Boots Go Marching In* (Rock-O-Rama, 1991)
* *Battle Scarred/Live & Loud* (Street Punk Records, 1993)
* *The Best Of'' (Step-1 Music, 2005)

## Notas
Deimos (mitoloxía)

Na mitoloxía grega, **Deimos** (en grego Δειμος, "Dor" ou "Pena") era a personificación do terror. Era fillo de Ares, o deus da guerra, e de Afrodita, a deusa do amor. Cicerón, na súa *De Natura Deorum*, faino fillo, xunto ao resto dos daemons, de Érebo e Nicte, mentres que Hixino o mitógrafo pono entre os fillos de Éter e Xea.

Acompañaba a seu pai Ares á batalla canda seu irmán Fobos ("Pánico") e a deusa Enio, sendo os dous irmáns axudantes de Ares, cumprindo as ordes que se lles mandaban.

Deimos e outros terribles daemons acompañaron a erinia Tisífone no seu afán de volver tolo a Atamante, o marido de Ino.

O equivalente na mitoloxía romana de Deimos era **Fuga**, chamado tamén Metus, Formido, Timor ou Pavor.

A figura de Deimos tamén se encontra no anime como personaxe do cómic e serie *Sailor Moon* e personaxe de Marvel en *Olimpian Gods* loitando contra Thor e Hércules. Tamén aparece xunto a Fobos na película *Hércules* como "Pánico e pena".

Asaph Hall, descubridor das dúas lúas de Marte, chamoulle a unha delas Deimos e á outra Fobos.

## Fontes 
* Homero, *Ilíada* XIII.298–300

## Véxase tamén 
### Ligazóns externas 
* «Deimos & Phobos» en Theoi Project .
El Sol (Santiago de Compostela)

***El Sol*** foi un periódico editado en Santiago de Compostela en 1902.

## Historia e características 
Apareceu a principios de outubro de 1902. Semanario obreirista de tendencia unitaria, participaron nas súas páxinas militantes obreiros de ideario socialista, republicano ou anarquista. Aos poucos días apareceu o semanario joco-serio *La Comadre* co propósito de combatelo. O 27 de outubro unha manifestación de estudantes de Farmacia apedreou a súa redacción en protesta polas opinións do periódico sobre o discurso de apertura do curso do catedrático da Facultade de Farmacia, Miguel Sojo. Desapareceu ao pouco tempo, forzado pola persecución gobernativa.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Fento do cabeliño

O **fento do cabeliño** (***Culcita macrocarpa*** C.Presl 1836), é unha especie de fento pertencente á familia Culcitaceae presente na rexión macaronésica e no sur de Europa incluíndo Galiza. En portugués chámase *feto-de-cabelinho* ou *feto-abrum*.

Esta especie está incluída na lista de especies vermellas en perigo crítico de extinción e protexida pola Directiva Hábitat..

## Descrición 
Fento isospóreo perenne cun rizoma groso e rastreiro caracteristicamente cuberto de páleas piliformes de cor avermellada con función protectora. Estes rizomas poden chegar a medir máis dun metro de lonxitude e bifurcarse. Frondes que poden superar os 2 metros de longo con láminas bi a pentapinnadas con pinnas asaetadas de consistencia coriácea. O pecíolo adoita ter a mesma lonxitude cá lámina.
Posúe soros reniformes marxinais no extremo das nerviacións protexidos por un indusio formado por dúas valvas, unha formada por un verdadeiro indusio e a outra formada por unha prolongación da propia lámina. Esporanxios piriformes con maduración basípeta e anel oblicuo, esporas triletas.

## Hábitat 
Este fento medra en zonas de elevada humidade tanto de solo como da atmosfera e escasas oscilacións térmicas. O substrato ideal para o seu desenvolvemento é aquel moi rico en humus e situado en sombra continuamente. O hábitat máis favorábel logo para o seu desenvolvemento son os bosques riparios achegados á beiramar; condicións moi comúns en Galiza. 
## Distribución 
Esta especie paleomediterránea é un supervivente dos bosque tropicais propios da Era Terciaria europea. Hoxe como endemismo Ibero-Macaronésico ten as súas poboacións extremadamente ameazadas, e reducidas a uns poucos puntos relictos na Península Ibérica: Cornixa Cantábrica e zona norte de Galiza, serras de Alxeciras e do Porto e tres poboacións nas illas dos Azores, Madeira e Tenerife na Macaronesia.

En Galiza atopámola na Serra da Groba e nas Fragas do Eume entre outros sitios.

## Notas 
## Véxase tamén 
### Outros artigos 
* Catálogo galego de especies ameazadas
Narcissus cyclamineus

miniatura|200px|Ilustración

***Narcissus cyclamineus*** é unha especie de planta bulbosa da familia Amaryllidaceae, única especie da sección Clycamenei. De xeito natural, atópase distribuída exclusivamente na franxa atlántica de Galiza e norte de Portugal.

## Características 
Presenta flores pequenas de cor amarela, cos pétalos revirados, e que medran a primeiros da primavera. A principal característica definitoria destas flores é a súa infrecuente trompeta central longa e estreita, mentres que a sección exterior está dobrada sobre si mesma, creando así unha semellanza cos ciclames.

## Taxonomía 
*Narcissus cyclamineus* foi descrita polo briólogo, botánico, micólogo, pteridólogo suízo, Augustin Pyrame de Candolle e publicado en *Les Liliacees...a Paris 8: sub t. 486*, no ano 1815.
;Citoloxía:
Número de cromosomas de *Narcissus cyclamineus* (Fam. Amaryllidaceae) e táxones infraespecíficos: 2n=14, 14+O-1B
;Etimoloxía:
***Narcissus*** nome xenérico que fai referencia ao mozo narcisista da mitoloxía grega Νάρκισσος (*Narkissos*) fillo do deus río *Cephissus* e da ninfa *Leiriope*; que se distinguía pola súa beleza.

O nome deriva da verba grega: ναρκὰο, ***narkào*** (= narcótico) e refírese ao cheiro penetrante e embriagante das flores dalgunhas especies (algúns sosteñen que a palabra deriva da verba persiana **نرگس** e que se pronuncia *Nargis*, que indica que esta planta é embriagadora).

***cyclamineus***: epíteto latino 
;Sinonimia:
* *Ajax cyclamineus* (DC.) Haw.	
* *Narcissus pseudonarcissus subsp. cyclamineus* (DC.) Baker

## Notas 
## Véxase tamén 
### Outros artigos 
* Catálogo galego de especies ameazadas
### Ligazóns externas 
* Fotos de *Narcissus cyclamineus* na páxina web da Asociación BIGA (Biodiversidade de Galicia).
### Bibliografía 
* P. J. Redouté, Liliac. 8: t. 486. 1815
* : *N. cyclamineus* .
Julià de Jòdar

**Julià de Jòdar**, nado en Badalona o 28 de decembro de 1942, é un escritor catalán en lingua catalá. A súa obra magna é a triloxía ''L'atzar i les ombres*, que comprende as novelas *L'àngel de la segona mort*, *El trànsit de les fades* e *El metall impur*.

Colabora regularmente en revistas culturais e outros medios de comunicación como prensa e radio.

## Obra 
### Novelas 
* *L'àngel de la segona mort* (1997) Premio Cidade de Barcelona, 1998. ISBN 978-84-7727-185-7
* *El trànsit de les fades* (2001) Premio da Crítica de narrativa catalá, 2002. ISBN 978-84-7727-344-8
* *L'home que va estimar Natàlia Vidal* (2002) Premio Prudenci Bertrana, 2003. ISBN 978-84-297-5347-9
* *El metall impur'' (2005) Premio Sant Jordi, 2005. ISBN 978-84-8437-858-7. Premio da crítica Serra d'Or 2007.
* * La pastoral catalana* (2009) (Premi Carlemany), Premio da Crítica Serra d'Or 2011.

### Narracións 
* *Zapata als Encants* (1999). ISBN 978-84-7727-285-4
* *Noi, hast vist la mare amagada entre les ombres?* (2008) . ISBN 978-84-8437-445-9

### Outras publicacións 
* *Fot-li que som catalans* (2005), La Esfera de los Libros
* *Fot-li més que encara som catalans* (2006), La Esfera de los Libros
* *Directe al grà*, (2007), Ed. Brosquil
* *Radiacions*, (2011), Ed. Proa

### Traducións 
* *El vent fred de la nit*, de J. Gracq, en 'La pau dels origens', Ed.62,Barcelona,2011
* *Transbaikàlia*, de Julien Gracq, en 'La pau dels origens', Ed. 62, Barcelona,2011
* *Venècia*, de Julien Gracq, en 'La pau dels origens',Edicions 62,Barcelona,2011
* *La Península*, de Julien Gracq, Nocturna Ediciones, Madrid, 2011
* *El rey Cophetua*, de Julien Gracq, Nocturna Ediciones, Madrid, 2010
* *Una casa a Florencia*, de W. Somerset Maugham, Viena, Barcelona, 2010
* *La gran marxa*, de E. L. Doctorow, Ediciones de 1984, Barcelona, 2008
* *Historias de la dolça terra*, de E. L. Doctorow, Ed. de 1984, Barcelona, 2008

## Véxase tamén 
### Ligazóns externas 
* Julià de Jòdar na Associació d'Escriptors en Llengua Catalana (AELC) 
* Julià de Jòdar en LletrA   
* Información sobre Julià de Jòdar en Xtec  
* Videoentrevista de Vilaweb a Julià de Jòdar con motivo da publicación de *La pastoral catalana*
Fento negro

O **fento negro** (***Asplenium adiantum-nigrum*** L. 1753) é un fento da familia botánica Aspleniaceae. Aparece en Galiza.

## Descrición 
É un fento que acada os 10 a 30&nbsp;cm de altura, ten un talo escamoso (en realidade é un rizoma curto) con follas triangulares, bi ou tri-pinnadas. Estas follas, teñen de 3 a 15&nbsp;cm de longo e 2,5 a 7,5&nbsp;cm de largo, con pinnas dentadas, nacen dun longo pecíolo de brillante cor marrón-negra, polo menos, na base.

Os soros están protexidos por un indusium alongado, producen as esporas, entre abril e outubro, o seu xeito de propagación é polo vento. Reprodúcese tamén asexualmente, a través do rizoma.

## Distribución e hábitat 
A miúdo atopámolo nos bordos de camiños, sebes, veigas, ou en muros vellos.

En Europa é considerada unha das plantas propias da asociación vexetal *Androsacion vandellii* P., *Asarinion procumbentes*, é dicir, propia de rochas silíceas das montañas. Nos Estados Unidos de América atópase frecuentemente nos bosques de *Pinus ponderosa* ou en matogueiras de montaña, polo xeral por riba dos 1.500 m de altitude.

## Usos 
**Indicacións**: é pectoral. Úsanse as follas.

## Taxonomía 
*Asplenium adiantum-nigrum* foi descrita por Carl von Linné e publicado en *Species Plantarum* 2: 1081. 1753.
;Etimoloxía
O nome científico do xénero *Asplenium* fai referencia ao uso terapéutico que se daba a estas plantas durante a Idade Media para sandar doenzas ligadas co bazo (exceso de bile negra). Así, *Asplenium* sería unha adaptación ao latín do grego "splen" (bazo).

***adiantum-nigrum***: epíteto que significa coma o "*Adiantum* negro".
miniatura|240px|Fronde con soros.

;Citoloxía
Número de cromosomas de *Asplenium adiantum-nigrum* (Fam. Aspleniaceae) e táxones infraespecíficos: n=72
;Variedades
* *Asplenium adiantum-nigrum var. silesiacum* (J. Milde) Viane & Reichst.
* *Asplenium adiantum-nigrum var. yuanum* (Ching) Ching A
;Sinonimia
* *Asplenium andrewsii* A.Nelson 
* *Asplenium chihuahuense* J.G.Baker 
* *Asplenium dubiosum* Davenport

## Notas 
## Véxase tamén 
### Bibliografía 
# Cronquist, A. J., A. H. Holmgren, N. H. Holmgren & Reveal. 1972. Vascular Plants of the Intermountain West, U.S.A. 1: 1–271. In A. J. Cronquist, A. H. Holmgren, N. H. Holmgren, J. L. Reveal & P. K. Holmgren (eds.) Intermount. Fl.. Hafner Pub. Co., Nova York.
# Flora of China Editorial Committee. 1988-2013. Fl. China Unpaginated. Science Press & Missouri Botanical Garden Press, Beijing & St. Louis.
# Flora of North America Editorial Committee, e. 1993. Pteridophytes and Gymnosperms. 2: i–xvi, 1–475. In Fl. N. Amer.. Oxford University Press, Nova York.
# Lellinger, D. B. 1985. A Field Manual of the Ferns and Fern Allies of the United States and Canada. 389 pp.
# Li, H., T. Liu, T. Huang, T. Koyama & C. E. DeVol. 1979. Vascular Plants. Volume 6: 665 pp.&nbsp;In Fl. Taiwan. Epoch Publishing Co., Ltd., Taipei.

### Outros artigos 
* *Asplenium*
### Ligazóns externas 
* Herbario da Universidade das Illas Baleares
David Fernàndez

**David Fernàndez Ramos**, nado en Barcelona o 24 de setembro de 1974, é un xornalista e político catalán, de ideoloxía independentista, así como activista social. O 25 de novembro de 2012 converteuse en deputado electo da Candidatura d'Unitat Popular (CUP) grazas á obtención de 3 escanos para a súa formación nas eleccións ao Parlamento de Cataluña celebradas ese mesmo día.

## Traxectoria 
Nacido en 1974 en Barcelona, estudou ciencias políticas na Universidade Autónoma de Barcelona (UAB). e traballa como redactor e editor no semanario *La Directa*. Tamén colaborou de periodista con *Berria* e *Vilaweb*. En 2006 publicou, en catalán e en castelán, unha crítica das actuacións do Estado, *Cròniques del 6*, con prólogo de Arcadi Oliveres. O 13 de novembro de 2012 publicou, canda Julià de Jòdar, un traballo divulgativo sobre as orixes e o proxecto da CUP, a súa formación política, a partir da recollida de opinións do contorno político da esquerda independentista catalá, titulado *"Cop de CUP"*.

A nivel político, non militou en ningún partido valéndose sempre da condición de independente. Concorrerá por primeira vez ás eleccións nas municipais de Barcelona de 2011 no posto 14 da lista da CUP - Alternativa per Barcelona (CUP-AB), sen obter representación no consistorio. O 13 de outubro de 2012 foi escollido como cabeza de lista da CUP-Alternativa d'Esquerres por Barcelona para as eleccións ao Parlamento de Cataluña de 2012. Nestes comicios, a CUP obtén tres escanos, todos da circunscrición de Barcelona, converténdose así en deputado electo.
* *Rastres de Dixan*, co avogado Benet Salellas (2009)
* *Les veus de les places*, canda diversos autores (2011)
* *Cop de CUP*, canda o escritor Julià de Jòdar (2012)
* *Foc a la barraca* (2013)

### Colaboracións 
* «L'acció col·lectiva des de la comunitat»
* «Línia de fuga "outsider": les altres formes de construir municipi», a *Construint municipi des dels moviments socials* (2010)
* «Hi ha dret(es)», conto escrito con August Gil Matamala, en *No hi ha dret(s)* (2012)
* «Repressió 2.0; resistència a tres onzes», prólogo da obra ''El malson d'Orwell'' (2013)

## Notas 
## Véxase tamén 
### Ligazóns externas 
* Bloc de David Fernàndez
* YouTube.com - Parlament a l'Assemblea Nacional de la CUP un cop fou escollit presidenciable a les eleccions al Parlament de Catalunya 2012
* YouTube.com - Entrevista a David Fernàndez a El 9 TV (2012)
José Baña Pose

**José Baña Pose**, coñecido como **Pepe de Xan Baña**, nado en Varilongo (na parroquia de Santa Sabiña do concello de Santa Comba) o 4 de xaneiro de 1872 e finado na Habana o 16 de outubro de 1945, foi un escritor galego.

## Traxectoria 
Asistiu a escola intermitentemente durante tres anos ata que o 17 de agosto de 1889 emigrou á Habana. Comezou traballando nunha adega, e despois estudou para cura, abandonando os estudos cando lle faltaba moi pouco para rematar. Acadou o título de mestre de instrución pública, e con el impartiu docencia en diversos lugares de Cuba, sendo o seu derradeiro destino a escola do barrio de Cayajabos, preto de Artemisa, na provincia de Pinar del Río. Colaborou literariamente no *Diario de la Marina* e participou no ambiente cultural do Centro Galego da capital cubana. Mantivo amizade con Manuel Curros Enríquez. Viaxou a Galicia en 1921, cando contaba con 49 anos. Pasou os últimos anos na sociedade La Benéfica, da que era socio de honra e na que recibiu todas as atencións e coidados médicos necesarios. Os seus restos descansan no Panteón do Centro Galego do Cemiterio de Colón da cidade da Habana.

Case sempre escribiu en galego.

## Obras 
* *Vida e milagros de Pepe de Xan Baña en trinta anos de Cuba: Vindicación*, 1921.
* *Suspiros n’a terriña: depois de trinta e dous anos d’a Habana*, 1922.

## Recoñecementos 
O colexio de primaria de Traba, na parroquia de Xallas de Castriz, unha asociación veciñal en Santa Sabiña e unha rúa en Santa Comba levan o seu nome.

## Véxase tamén 
### Bibliografía 
* 

### Ligazóns externas 
*José Baña Pose. Pionero en la escritura en gallego en Cuba
* Ficha en Santa Comba na memoria

* Vindicación. Vida e milagros de Pepe de Xan Baña en trinta anos de Cuba. Consello da Cultura Galega (2021)
Malin Åkerman

**Malin Maria Åkerman**, nada en Estocolmo o 12 de maio de 1978, é unha actriz, modelo e cantante sueca-canadense.

## Filmografía 
## Véxase tamén 
### Ligazóns externas 
* Ficha na IMDb
Jeffrey Dean Morgan

**Jeffrey Dean Morgan**, nado o 22 de abril de 1966 en Seattle, Washington, é un actor estadounidense de cinema e televisión. É principalmente coñecido polo seu traballo nas series de televisión ''Grey's Anatomy* e *Supernatural*, e no filme *Watchmen*. Actualmente interpreta a Ike Evans na serie *Magic City''.

## Filmografía 
### Cinema 
### Televisión 
## Véxase tamén
Contedor televisivo

Un **contedor televisivo** é un programa de televisión de longa duración que contén outros programas ou microespazos (*sketches*). Creouse para evitar que os espectadores cambiasen de canle ó rematar un programa.

Os contedores máis habituais son os *magazines*, que mesturan faladoiro, informativo, publicidade, concursos ou consellos en programas de longa duración, divididos, segundo sexan matinais, de tarde ou noite (usualmente con máis presenza de elementos cómicos). Outro contedor frecuente é o programa infantil, que usa uns personaxes que fan de fío condutor entre diversas series (de debuxos animados ou con actores reais). Estes personaxes poden introducir espazos propios como concursos, explicacións de traballos manuais, xogos ou programas educativos.
Blog (filme)

***Blog*** é a ópera prima da directora de cine Elena Trapé producida por Escándalo Films en 2010. Presentouse no Festival Internacional de Cine de San Sebastián, na sección Zabaltegi Novos Directores.

## Sinopse 
BLOG é a historia dun grupo de adolescentes, rapazas de 15 anos, de clase media-alta, ben educadas, intelixentes, sensibles e conscientes. Un grupo de mozas cun plan segredo e un obxectivo común, o que elas consideran unha meta absoluta e unha verdade universal: a necesidade de vivir emocións fortes que as distingan do resto.

## Personaxes 
* Candela Antón como Marta
* Anna Castillo como Bea
* Lola Errando como María
* Sara Gómez como Sandra
* Lidia Torrent como Laura
* Irene Trullen como Paula
* Alada Vila como Aurea

## Véxase tamén 
### Ligazóns externas 
* Ficha na IMDb 
* Páxina oficial da produtora
* Microsite do filme
* O Blog de Blog
Tenkū no Shiro Rapyuta

(lit. Laputa: Castelo no ceo) é un filme de animación xaponés dirixido e escrito por Hayao Miyazaki que se estreou en 1986. É o primeiro filme producido e estreado por Studio Ghibli. Foi distribuído por Toei Kabushiki Kaisha. Gañou o Animage Anime Grand Prix en 1986.

## Sinopse 
Muska, un axente do goberno, acompaña a unha rapaza chamada Sheeta á fortaleza de Tedis. De súpeto, a nave na que viaxan é atacada polos piratas que, ó igual que o goberno, buscan o segredo da pedra máxica de levitación que Sheeta leva arredor do seu pescozo. A pedra é a chave que abrirá as portas da Fortaleza celeste, unha illa flotante en medio do ceo creada por unha misteriosa raza que desapareceu do planeta hai moito tempo.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie
Adler Mannheim

[220px|miniatura|dereita|Interior do pavillón [SAP Arena durante un encontro do Adler Mannheim.]]
O **Adler Mannheim** é un equipo profesional de hóckey sobre xeo da cidade de Mannheim (Alemaña). O equipo compite na Deutsche Eishockey Liga, a máxima categoría da liga profesional alemá, competición que gañou en 5 ocasións (1997, 1998, 1999, 2001 e 2007), o que o converte no segundo equipo máis laureado da competición por detrás do Eisbären Berlin.

O equipo naceu en 1938 como *Mannheimer ERC*, e trocou o seu nome polo actual cando se profesionalizou, no ano 1994.

"*Adler*" tradúcese como "aguia", de xeito que o nome do club traducido ó galego é "As Aguias de Mannheim".

## Palmarés 
;En liga nacional
*  **Deutsche Eishockey Liga (5):**
: 
:* Subcampión (3):
::: 
*  **Eishockey-Bundesliga (1):**
: 
:* Subcampión (4):
::: 
*  **Copas de Alemaña (2):** 
: 

## Véxase tamén 
### Ligazóns externas 
* Páxina oficial do Adler Mannheim 
* Páxina oficial da Deutsche Eishockey Liga
Kölner Haie

[220px|miniatura|dereita|Interior do pavillón [Lanxess Arena durante un encontro do Kölner Haie.]]
O **Kölner Haie** é un equipo profesional alemán de hóckey sobre xeo da cidade de Colonia. O equipo compite na Deutsche Eishockey Liga, a máxima categoría da liga profesional alemá, saíndo campión nos anos 1995 e 2002.

O equipo naceu en 1972 cando a sección de hóckey sobre xeo do club polideportivo Kölner EK e o propio club Kölner EK separaron os seus camiños. O club mantén unha forte rivalidade co Düsseldorfer EG, co cal compartiu até os anos 90 o dominio do hóckey sobre xeo alemán.

"*Haie*" tradúcese como "tiburón", de xeito que o nome do club traducido ó galego é "Os Tiburóns de Colonia".

## Palmarés 
;En liga nacional
*  **Deutsche Eishockey Liga (2):**
: 
:* Subcampión (5):
::: 
*  **Eishockey-Bundesliga (6):**
: 
:* Subcampión (2):
::: 
;En competicións europeas
*  **IIHF European Champions Cup (0):**
:* Subcampión (2):
::: 

## Véxase tamén 
### Ligazóns externas 
* Páxina oficial do Kölner Haie 
* Páxina oficial da Deutsche Eishockey Liga
Machada

miniatura|Machadas dun e dous gumes.
Unha **machada** ou **brosa** é unha ferramenta cun gume metálico que está fixada de forma segura a un mango, xeralmente de madeira, cuxa finalidade é a de cortar mediante golpes. Chámase **machado** cando ten a folla máis grande e o cabo máis longo, manexándose neste caso coas dúas mans, e **macheta** cando é pequena.

O uso típico para as machadas é cortar leña e tallar árbores, pero no pasado usáronse como armas para a caza e a guerra, especialmente polos viquingos, normandos e amerindios, que as empregaron como armas de guerra dende o Neolítico, (francisca ou tomahawk).

## Orixe 
A orixe da machada debe situarse na prehistoria. As pedras de sílice talladas en forma amigdaloide, e as basalto puídas nun ou dous extremos, e ás veces cunha marca no medio, suxeitábanse con fortes ligaduras a un pau, formando con el ángulo recto, e servían como arma ofensiva nas loitas entre os homes ou contra os animais salvaxes. Son moi notables as machadas martelo de Dinamarca, cun burato no centro.

Ficheiro:Firefighter with axe.jpg|Os bombeiros usan machadas para abrirse camiño a través de portas e fiestras nos incendios.
Ficheiro:Corte hachu.jpg|Tamén se usan en deportes como o aizkolaritza.
Ficheiro:Goya War2.jpg|*Os desastres da guerra*, «O mesmo». Francisco de Goya reflicte na súa obra gráfica a brutalidade e barbarie á que se chegou na Guerra da Independencia Española.

## Simbolismo e folclore 
Dende polo menos o Neolítico tardío, as machadas elaboradas (machada de guerra, machada-T etc.) tiveron un significado relixioso e indicaron probablemente un estado exaltado do seu dono. Algúns tipos case nunca amosan trazos de desgaste; depósitos de follas de machadas sen mango do Neolítico medio (tales como Somerset Levels en Gran Bretaña) puideron ter sido agasallos ós deuses.

Na Creta minoica, a labrys (machada dobre), tivo un significado especial. A machada dobre data dos períodos do paleolítico e do neolítico.

Nas *fasces* da Roma Antiga, a machada simbolizaba a autoridade de executar e eran usadas a miúdo como símbolos da Italia fascista a cargo de Benito Mussolini.

As machadas de ferro foron importantes ademais na superstición. Unha machada podería manter afastada unha saraibada. Ás veces, as machadas poñíanse nos cultivos, coas súas puntas apuntando ó ceo, para protexer as colleitas do mal tempo. Unha machada vertical soterrada baixo o peitoril dunha casa mantería lonxe a bruxería, mentres que unha machada baixo a cama aseguraría a descendencia masculina.

|Bardiche
|Machada danesa
|Machada de petos
Ficheiro:Tomakawk.jpg|Tomahawk

## Notas 
## Véxase tamén 
### Outros artigos
* Alabarda
* Lanza
* Chuzo
* Bisarma

### Ligazóns externas 
* Páxina onde se describe a machada ou machado como "arma de guerra" dos cristiáns medievais
Andrés Colombo

**Andrés García de la Riva Colombo**, coñecido como **Andrés Colombo**, nado en Pontecesures o 23 de xuño de 1911 e finado en Valencia en 1991, foi un pintor e debuxante galego.

## Traxectoria 
Fillo de Luciano García García-Lozano. Foi militante de Izquierda Comunista e secretario do Sindicato de Oficios Varios de Padrón (UGT) durante a Segunda República e pasou algúns meses na cadea a resultas da súa intervención nas accións solidarias coa frustrada folga xeral revolucionaria de 1934. Marcha a Madrid en novembro de 1934 e regresa a Galicia en febreiro de 1936. Colaborou cos seus deseños en *El Pueblo Gallego*, *Proa* e na revista madrileña *Nosotros*. Co golpe de Estado do 18 de xullo de 1936 marcha a Vigo coa idea de saír do país. Ao non conseguilo estivo refuxiado en Baños de Molgas atá que decidiu instalarse en Zaragoza, onde conseguiu documentación falsa grazas á axuda do falanxista padronés Ubaldo Pazos. Logrou pasar á zona leal en Aragón o 1 de novembro de 1937 e chegar a Valencia. Loitou no bando republicano integrado nas Milicias do POUM e ao seu remate pasou a Francia, onde estivo internado no campo de concentración de Argelès-sur-Mer. Abandonou o debuxo e a pintura e colaborou nas actividades antifranquistas como enviado da IV Internacional ata que foi detido en Xirona en 1947. En 1965 retornou a España e instalouse en València, onde retomou a pintura. A súa obra inscríbese na corrente surrealista. Os seus debuxos inciden na busca do volume. A súa obra está no Museo de Lugo e no Museo de Arte Contemporánea Carlos Maside de Sada.

## Véxase tamén 
### Bibliografía 
* 
* Os barcos do exilio
### Ligazóns externas 
* Os heterodoxos do comunismo galego (1931-1936)
*
Xoán Malalas

**Xoán Malalas** ou **Xoán Malelas** (*Ioannes Malalas* ou *Ioannes Malelas*, en grego Ἰωάννης ὁ Μαλέλα ou Μαλάλα) foi un historiador bizantino nativo de Antioquía, situado entre o século VII e o século IX. *Malalas* ou *Malelas* é unha palabra do siríaco e quere dicir orador.
## Traxectoria
Escribiu unha historia entre a creación do mundo e a expedición de Marciano o sobriño de Xustiniano I a África (co cal acaba repentinamente). A historia está chea de feitos absurdos e outros curiosos, e só ten importancia pola época de Xustiniano e os seus inmediatos antecesores; outros emperadores son tratados moi brevemente (Arcadio só ten sete liñas) especialmente os do oeste. O estilo é bárbaro excepto cando copia outros.
EHC Wolfsburg

200px|miniatura|Interior do Eisarena Wolfsburg.
O **Grizzly Adams Wolfsburg** é un equipo profesional de hóckey sobre xeo da cidade de Wolfsburgo (Alemaña). O equipo compite na Deutsche Eishockey Liga, a máxima categoría da liga profesional alemá, competición na que o seu maior logro chegou na tempada 2010-11, cando liderou a liga regular e chegou á final da liga, onde caeu fronte ao Eisbären Berlin por 3 a 0 na eliminatoria. O seu único título chegou na tempada 2008-09, cando se proclamou campión da Copa de Alemaña tras derrotar na final ao Hannover Scorpions por 5 goles a 3.

O equipo naceu en 1975 como *TV Jahn Wolfsburg*, e trocou o seu nome polo actual no ano 1996.

## Palmarés 
*  **Copa de Alemaña (1):** 
: 

## Véxase tamén 
### Ligazóns externas 
* Sitio web oficial
Yamaha Motor Company

**Yamaha Motor Company** é unha empresa xaponesa fundada en 1955 que se dedica á fabricación de motores e vehículos, principalmente de dúas rodas. É o segundo fabricante de motocicletas máis grande do mundo e o primeiro fabricante de barcos do mundo.

A súa presenza nos campionatos mundiais de velocidade é moi salientable, tendo acadado 16 títulos na categoría raíña do Campionato do Mundo de Motociclismo e 1 título no Campionato do Mundo de Superbikes.

## Galería

Ficheiro:YAMAHA YA-1 noBG.jpg|Yamaha YA-1 de 1955, primeiro modelo fabricado pola marca.
Ficheiro:Yamaha YZF-R1 (2) (MSP15).JPG|Yamaha YZF-R1 de 2015.
Ficheiro:2024 Yamaha YZR-M1 of Fabio Quartararo (4).jpg|Yamaha YZR-M1 MotoGP
Ficheiro:Yamaha SR 500 Köln-20140321-RM-100226.jpg|Yamaha SR 500
Ficheiro:Yamaha 1700 VMax.jpg|Yamaha VMAX
Ficheiro:PRESTIGE 680 (28998149032).jpg|Yamaha Prestige
Ficheiro:RIAS 2014 Polizia Jet Ski 03.jpg|Yamaha WaveRunner
Ficheiro:Holy Land 2022 (1) P445 Jerusalem Yamaha Drive G29.jpg|Yamaha Golfcar
Ficheiro:Soldier on a Quad Bike in Afghanistan MOD 45156139.jpg|Yamaha ATV

## Véxase tamén
### Outros artigos 
* Yamaha Corporation

### Ligazóns externas
* Páxina oficial de Yamaha Motor Company
Nürnberg Ice Tigers

O **Nürnberg Ice Tigers** é un equipo profesional de hóckey sobre xeo da cidade alemá de Núremberg. O equipo compite na Deutsche Eishockey Liga, a máxima categoría da liga profesional alemá, sendo o seu maior logro na competición os dous subcampionatos acadados nas tempadas 1998-99 e 2006-07, ambos os dous conseguidos fronte ao Adler Mannheim.

O equipo naceu en 1980 como EHC 80 Nürnberg, adoptando a súa denominación actual en 1995.

## Véxase tamén 
### Ligazóns externas 
* Sitio web oficial
Cabriña

A **cabriña** (***Davallia canariensis***) é unha especie de fento isospóreo vivaz pertencente á familia  Davalliaceae. Ten unha distribución moi reducida, porén aparece en Galiza.

## Descrición 
É un fento perenne, con soros arredondados no envés das frondes, esporanxios esferoidais con anel lonxitudinal. Rizoma de até 15 centímetros, páleas lanceoladas de cor acastañada. Frondes con pecíolo de igual lonxitude que a lámina e de cor castaña, lámina  tri ou tetrapinnada.

Este fento adoita vivir de xeito epífito mais ás veces, en condicións de humidade moi altas pode ser atopado sobre as pedras ("hábito saxícola") ou sobre o chan ("hábito terrestre"). 
## Distribución e hábitat 
A súa distribución comprende as Illas Canarias, Galiza (por exemplo no Monte Pindo), Asturias, sur de Andalucía, oeste de Portugal e a illa de Madeira e partes de Marrocos.

## Etimoloxía 
***Davallia***:xénero dedicado a Edmund Davall (1826-1900), botánico suízo.

***canariensis***: do arquipélago canario, no seu sentido máis amplo, aínda que a especie non é exclusiva das illas, sendo por exemplo propia de Galiza igualmente.
## Sinonimia 
**Polypodium lusitanicum*  L.
**Trichomanes canariense*
**Trichomanes canariensis* L.
## Notas 
## Véxase tamén 
### Ligazóns externas
Aires d’a Miña Terra (Buenos Aires)

***Aires d’a Miña Terra*** foi unha revista semanal de doce páxinas, predominantemente en lingua castelá, mais con abondosos contidos en lingua galega, editada en Buenos Aires de maio de 1908 a xullo de 1909.

## Historia e características 
Apareceu o 10 de maio de 1908 en homenaxe a Manuel Curros Enríquez, o mesmo ano da súa morte, fundada e dirixida por Manuel Novoa Costoya. Contiña información sobre Galicia e notas locais, amais de literatura galega en prosa e verso, que tiña unha notable presenza, xunto coa publicidade.

Reproduciu textos de Eduardo Pondal, Rosalía de Castro, Valentín Lamas Carvajal, Curros, Benito Vicetto, Antonio Neira de Mosquera, Alberto Camino, Antonio de la Iglesia e Marcial Valladares e entre os seus colaboradores figuraron Amador Montenegro, Benito Fernández Alonso, Galo Salinas, Jesús Couto Fernández, Julio de la Cuesta, Gonzalo López Abente, Sofía Casanova, Basilio Álvarez, Juan Barcia Caballero, Lisardo Barreiro, Leandro de Saralegui Medina, Salvador Cabeza de León, Prudencio Canitrot, Enrique Labarta Pose, Manuel Lugrís Freire, Emilia Pardo Bazán, Heraclio Pérez Placer, Claudio Cuveiro e Antonio Fernández Tafall.

Publicou 63 números e cesou o 25 de xullo de 1909.

## Galería de imaxes 
## Notas 
## Véxase tamén 
### Bibliografía 
* 
* 

* 

### Outros artigos 
* Publicacións impresas da diáspora galega
### Ligazóns externas 
* Ficha e exemplares de *Aires d’a Miña Terra* no Centro Ramón Piñeiro.
Festa móbil

Unha **festa móbil** é unha celebración que non ten un día concreto asignado no calendario, senón que varía segundo os anos. É o caso de Pascua, Corpus, e entroido, no cristianismo.

O motivo de que estas festas ocorran nun día diferente segundo o ano é que o domingo de Pascua coincide co primeiro domingo que segue á primeira lúa chea da primavera. A partir desta festa determínanse todas as outras.
## Véxase tamén
### Outros artigos
*Cálculo da data de Pascua.
*Festa maior.
*Festa patronal.
AIK IF

O **AIK Ishockeyförening** (abreviado como **AIK IF**) é un equipo profesional de hóckey sobre xeo da cidade de Estocolmo (Suecia), sendo a sección de hóckey sobre xeo do club polideportivo da capital sueca Allmänna Idrottsklubben. Actualmente os seus equipos sénior compiten na máxima categoría do hóckey sobre xeo sueco (a SHL en categoría masculina, e a Riksserien en categoría feminina). O AIK xoga os seus partidos como local en Hovet, un pavillón con capacidade para 8&nbsp;050 espectadores, aínda que ás veces xoga encontros no Globen Arena, que conta cunha maior capacidade (13&nbsp;850 espectadores).

Nos 91 anos de historia do club, o AIK xogou 66 tempadas na máxima categoría sueca (27 delas na actual SHL). O club gañou o campionato sueco en sete ocasións (1934, 1935, 1938, 1946, 1947, 1982 e 1984), se ben dende que se estableceu a Elitserien só gañou dous títulos, e foi finalista en seis ocasións (1930, 1936, 1940, 1968, 1978 e 1981), aínda que só o foi dúas veces dende que se estableceu a Elitserien.

## Palmarés 
* **7 Le Mat Trophy:** 1934, 1935, 1938, 1946, 1947, 1982 e 1984

## Xogadores 
### Números retirados 
* **1** Leif "Honken" Holmqvist
* **5** Bert-Ola Nordlander
* **11** Peter Gradin

### Award recipients 
**Guldhjälmen**
*  Rikard Franzén: 1999–2000

**Guldpucken**
*  Bert-Ola Nordlander: 1966–67
*  Leif Holmqvist: 1967–68, 1969–70
*  Rolf Edberg: 1977–78
*  Per-Erik Eklund: 1983–84
*  Bo Berglund: 1987–88
*  Viktor Fasth: 2010–11

**Honken Trophy**
*  Viktor Fasth: 2010–11, 2011–12

**Håkan Loob Trophy**
*  Robert Burakovsky: 1989–90

**Rookie do ano da Elitserien**
*  Michael Nylander: 1991–92

**Rinkens riddare**
*  Leif Holmqvist: 1967–68
*  Mats Lindberg: 1999–2000

## Notas 
## Véxase tamén 
### Ligazóns externas 
* Sitio web oficial
Lista de episodios de Heidi

'*Lista de episodios de *Heidi'''*, anime xaponés inspirado no libro homónimo da escritora Johanna Spyri. *Heidi* estreouse en galego na segunda canle autonómica da Televisión de Galicia dentro do seu contedor xuvenil *Xabarín Club''
Leksands IF

O **Leksands IF** é un equipo de hóckey sobre xeo da cidade de Leksand (Suecia). Actualmente xoga na SHL, a máxima categoría do hóckey sobre xeo sueco, tras clasificarse na Kvalserien. Ao longo da súa historia, o Leksand xogou 53 tempadas na máxima categoría. O equipo xoga os seus partidos como local no Tegera Arena, un pavillón con capacidade para 7.650 espectadores.

## Historia 
O club foi fundado en 1919, mais o primeiro partido de hóckey sobre xeo tivo lugar en 1938, cando o Leksands derrotou por 11 goles a 0 ao Mora IK. O Leksands IF é un dos equipos máis populares en Suecia, a pesar de que a cidade de Leksand conta cunha poboación de 6.000 habitantes. O equipo xogou na máxima categoría do hóckey sobre xeo sueco entre 1951 ata 2001, sendo a súa etapa máis exitosa entre 1969 e 1975, cando o club conseguiu os seus catro títulos (tres deles consecutivos entre 1973 e 1975) e dous subcampionatos en 1971 e 1972 (sumados aos conseguidos en 1959 e 1964). A pesar de todos estes éxitos, o Leksands nunca gañou a liga dende que se establecera a Elitserien en 1975, colleitando tres campionatos da liga regular en 1980, 1994 e 1997, e conseguindo o subcampionato da liga en 1989. En 2001 era o club con máis tempadas consecutivas na máxima categoría ata o momento (o récord está agora en mans do Södertälje SK, con 53 participacións consecutivas entre 1925 e 1978).

## Palmarés 
* **4 Le Mat Trophy:** 1969, 1973, 1974 e 1975

## Xogadores 
### Números retirados 
* 2 Åke Lassas
* 18 Jonas Bergqvist

### Números honoríficos 
* 1 Christer Abris
* 2 Tomas Jonsson
* 3 Vilgot Larsson
* 6 Thommy Abrahamsson 
* 8 Magnus Svensson
* 12 Mats Åhlberg
* 15 Dan Söderström
* 22 Nisse Nilsson

## Véxase tamén 
### Ligazóns externas 
* Sitio web oficial 
*Leksand Superstars - seareiros 
*Tokiga Masar Götaland - seareiros